Hox gen
Hox geni su grupa srodnih gena koji određuju osnovnu strukturu i orijentaciju životinja i biljaka. 'Hox' je skraćenica od homeoboks. Hox geni su kritični za pravilno postavljanje segmentnih struktura životinja tokom ranog embrionskog razvoja (npr. noge, antene i krila kod vinskih mušica roda Drosophila ili različita kičmenjaka, rebra kod ljudi). Hox geni su kompleks gena čiji se proteini vezuju za regulatorne regije ciljnih gena. Ciljni geni tada aktiviraju ili potiskuju ćelijske procese, kako bi usmjerili konačni razvoj organizma. Hox geni imaju sekvencu DNK poznatu kao homeoboks. Homeoboks je 180 nukleotida duga DNK sekvenca koja kodira 60 aminokiselina dug proteinski domen poznat kao homeodomen. Ovo djeluje tako što se vezuje za DNK. U genomu, Hox geni su u klasterima Redoslijed lokusa u hromosomu je paralelan sa redoslijedom kojim su lokusi eksprimirani u segmentima duž tijela. Ovaj klaster glavnih kontrolnih gena programira razvoj svih viših organizama. Klaster je visoko "konzerviran". Nije se mnogo promijenio tokom stotina miliona godina evolucijske historije. Molekulski dokazi pokazuju da je u Cnidaria postojao određeni ograničen broj hox gena od prije najranijih pravih Bilateria. To znači da je sistem evoluirao prije paleozojske ere.